**Likumprojekta „Grozījums likumā “Par autoceļiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5. 1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva;Ministru prezidenta 2019. gada 29. maija rezolūcija Nr. 12/2017-JUR-256. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru prezidenta 2019. gada 29. maija rezolūciju Nr.12/2017-JUR-256, Satiksmes ministrijai uzdots steidzami nodrošināt Ministru kabinetam dotā uzdevuma Nr. 2017-UZD-3325 izpildi, kas noteic, ka saskaņā ar Ministru kabineta 2009. gada 7. aprīļa noteikumu Nr.300 “Ministru kabineta kārtības rullis” 234.punktu Satiksmes ministrijai līdz 2018. gada 1. jūlijam sagatavot un noteiktā kārtībā iesniegt Ministru kabinetā likuma "Par autoceļiem" (2017. gada 22. novembra likuma "Grozījums likumā "Par autoceļiem"" redakcijā) pārejas noteikumu 24. punktā minēto plāna projektu, attiecīgi nodrošinot Ministru kabinetam dota uzdevuma izpildi. Atbilstoši likuma “Par autoceļiem” pārejas noteikumu 24.punktam Ministru kabinets līdz 2018.gada 1.jūlijam apstiprina plānu par pakāpenisku finansējuma palielināšanu Valsts budžeta programmai “Valsts autoceļu fonds” no valsts budžeta dotācijas no vispārējiem ieņēmumiem, līdz tiek sasniegts likuma “Par autoceļiem” 12.panta ceturtajā daļā noteiktais apmērs.Saskaņā ar likuma “Par autoceļiem” 12.panta ceturto daļu valsts budžeta finansējumu programmai “Valsts autoceļu fonds” veido prognozētie valsts budžeta ieņēmumi no transportlīdzekļa ekspluatācijas nodokļa (turpmāk – TEN), autoceļu lietošanas nodevas un 80 % no prognozētajiem valsts budžeta ieņēmumiem no akcīzes nodokļa par naftas produktiem, ja gadskārtējā valsts budžeta likumā nav noteikts citādi.No 1. tabulas datiem ir redzams, ka ceļu lietotāju samaksātie nodokļi pārsniedz 600 milj. euro, taču valsts budžeta finansējums gan pašvaldību ceļu, gan valsts ceļu pārvaldīšanai, uzturēšanai un atjaunošanai ik gadu tiek piešķirts vai plānots piešķirt 233–247,5 milj. euro apmērā (sk. 2. tabulu).1. tabula

Ceļu lietotāju samaksātie nodokļi, milj. euro

|  |  |  |  |  |  |
| --- | --- | --- | --- | --- | --- |
| **Nodokļu un nodevu veidi** | **2018. fakts** | **2019. prognoze\*** | **2020. prognoze\*** | **2021. prognoze\*** | **2022. prognoze\*** |
| Transportlīdzekļa ekspluatācijas nodoklis (milj. *euro*) | 94.3 | 100.0 | 106.0 | 112.3 | 119.1 |
| Autoceļu lietošanas nodeva (milj. *euro*) | 26.9 | 32.6 | 33.4 | 35.1 | 35.1 |
| Akcīzes nodoklis par naftas produktiem (milj. *euro*) | 539.6 | 573.4 | 638.5 | 661.1 | 679.7 |
| Dabas resursu nodoklis par pirmo reizi Latvijas Republikā reģistrētajiem transportlīdzekļiem (valsts budžetā) (milj. *eur*)\*\* | 3.0 | 3.4 | 3.7 | 3.9 | 4.1 |
| **Kopā ceļu lietotāju samaksātie nodokļi un nodevas (milj. *euro*)** | **663.8** | **709.4** | **781.5** | **812.4** | **838.0** |

\*saskaņā ar 2019.gada 15.aprīlī valdībā apstiprināto Latvijas Stabilitātes programmu 2019. – 2022. gadam;\*\* 2019.-2022.gadā – indikatīvi.2. tabulaValsts un pašvaldību autoceļu programmu finansējuma plāns, milj. euro

|  |  |  |  |  |  |
| --- | --- | --- | --- | --- | --- |
|  **Valsts un pašvaldību autoceļu programmu finansējums** | **2018. fakts**  | **2019. plāns\*** | **2020. plāns\*\*** | **2021. plāns\*\*** | **2022. plāns\*\*** |
| Valsts pamatbudžeta programmas 23.00.00 "Valsts autoceļu fonds" apakšprogramma 23.06.00 "Valsts autoceļu uzturēšana un atjaunošana", apakšprogramma 23.07.00 "Valsts autoceļu pārvaldīšana" | 183 | 184.9 | 193.7 | 193.7 | 193.7 |
| Valsts pamatbudžeta programmas "Valsts autoceļu fonds" apakšprogramma 23.04.00 “Mērķdotācija pašvaldību autoceļiem (ielām)“ | 50.1 | 50.9 | 53.8 | 53.8 | 53.8 |
| **Valsts pamatbudžeta programma 23.00.00 "Valsts autoceļu fonds"** | **233.1** | **235.8** | **247.5** | **247.5** | **247.5** |
| **ES fondu finansējums** | **98.2** | **76.5** | **28.2** | **0** | **0** |
| **Kopā**  | **331.3** | **312.3** | **275.7** | **247.5** | **247.5** |

\*saskaņā ar likumu “par valsts budžetu 2019. gadam”;\*\* saskaņā ar Finanšu ministrijā iesniegto budžeta bāzi 2020.-2022. gadam.Atbilstoši likuma “Par autoceļiem” 2017. gada 22. novembrī pieņemtajiem grozījumiem pārejas noteikumu 23.punkta 1. un 2.apakšpunktā valsts budžeta programmai "Valsts autoceļu fonds" piešķirto finansējumu no valsts budžeta dotācijas no vispārējiem ieņēmumiem palielina apmērā, līdz tiek sasniegts likuma "Par autoceļiem" 12. panta ceturtajā daļā noteiktais apmērs:• no 2018. gada — par summu, kas nav mazāka par starpību starp valsts budžeta faktiskajiem ieņēmumiem no akcīzes nodokļa par naftas produktiem un gadskārtējā valsts budžeta likumā plānotajiem ieņēmumiem no akcīzes nodokļa par naftas produktiem, ja faktiskie ieņēmumi attiecīgajā gadā pārsniedz plānotos ieņēmumus, par bāzes gadu pieņemot pēdējo gadu, par kuru zināmi akcīzes nodokļa par naftas produktiem faktiskie ieņēmumi;• no 2020. gada — par vismaz pieciem procentiem gadā salīdzinājumā ar iepriekšējā gadā valsts budžeta programmai "Valsts autoceļu fonds" novirzīto valsts budžeta finansējumu, ja nominālā iekšzemes kopprodukta prognoze attiecīgajam gadam pieaug vismaz par pieciem procentiem.Veicot valsts budžeta programmas 23.00.00 ‘Valsts autoceļu fonds” ieņēmumu analīzi, ir konstatēts, ka 2018. gadā kopējie valsts autoceļu fonda ieņēmumi ir lielāki par 25,2 milj. euro vai 12% nekā 2017. gadā, ko ietekmēja akcīzes nodokļa par naftas produktiem 2016. gada plāna pārpilde, un 2019. gadā par 2,7 milj. euro vai 1.16%, ko ietekmēja akcīzes nodokļa par naftas produktiem 2017. gada plāna pārpilde. Pamatojoties uz likuma “Par autoceļiem” pārejas noteikumu 23.punkta 2.apakšpunktu, plānotais valsts budžeta finansējuma pieaugums 2020. gadā ir 11,7 milj. euro, 2021. gadā – 12,38 milj. euro.Savukārt 2019. - 2021. gadam prognozētajiem valsts budžeta ieņēmumiem pretī jau ir ieplānoti valsts budžeta izdevumi, tādējādi, lai finansējumu atbilstoši likuma “Par autoceļiem” 12. panta ceturtajai daļai nepieciešamā apjomā ieskaitītu valsts budžeta programmā “Valsts autoceļu fonds”, būs jāsamazina izdevumi citām nozarēm iepriekš minētajā apjomā, ko fiskālā telpa nespēs nosegt. Ņemot vērā minēto, likumprojekts paredz izslēgt likuma “Par autoceļiem” pārejas noteikumu 24.punktu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par likumprojektu tā izstrādes stadijā.  |
| 2. | Sabiedrības līdzdalība projekta izstrādē | Par likumprojekta izstrādi tika informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2019.gada 4.jūnijā <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās.Projekta izpildes neietekmēs pārvaldes funkcijas un institucionālo struktūru. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāra p.i. Dž. Innusa